Pauls Irbins

Pauls Irbins (dzimis 1975. gada 19. martā Rīgā) ir Latvijas sabiedriskais darbinieks, zinātnes komunikators, kosmosa entuziasts un uzņēmējs. 1995. gadā dibinājis AIESEC Latvija, pirmais prezidents. Kopš 2000. gada konsultē uzņēmumus par procesu optimizāciju ar TOC un LEAN. Kopš 2010. gada veidojis un vadījis zinātkāres centrus "Zinoo" un "Zili Brīnumi" Cēsīs, Rīgā, Daugavpilī un Liepājā. Veidojis un vadījis bērnu raidījumu "Zili Brīnumi". Kopš 2018. gada Latvijas Kosmosa industrijas asociācijas prezidents. Kopš 2021. gada veido Kosmosa izziņas centru Cēsīs.

 Izglītība 
1993. gadā absolvējis Valmieras Valsts ģimnāziju, no 1993. gada līdz 1999. gadam studējis Latvijas Universitātes Biznesa, vadības un ekonomikas fakultātē bakalaura studiju programmā biznesa ekonomiku, no 1999. gada līdz 2003. gadam studējis Latvijas Universitātes maģistra studiju programmā biznesa ekonomiku, 2006. gadā ieguvis Goldrat School "TOC application expert" sertifikātu. 2019. gadā uzsācis studijas Rīgas Tehniskās universitātes doktorantūras studiju programmā aeronautiku.

 Profesionālā darbība 

 no 1996. gada līdz 1997. gadam AS “BKD Nassau” tirdzniecības nodaļas vadītājs
 no 1997. gada līdz 1999. gadam SIA “Hanza Līzings” vieglo automobiļu projekta vadītājs
 no 1999. gada līdz 2000. gadam AS “Laima” eksporta menedžeris
 2000. gadā (6 mēneši) “Ting Tai Constructions Co. Ltd.” (Taivāna) projektu vadītājs
 no 2001. gada līdz 2002. gadam “Tulkošanas un Terminoloģijas Centrs” direktora vietnieks
 no 2002. gada līdz 2004. gadam SIA “Sāga” eksporta menedžeris
 no 2004. gada līdz 2007. gadam SIA "TOC solutions" biznesa procesu konsultants
 no 2007. gada līdz 2010. gadam SIA "GRANDEG" direktora vietnies
 no 2008. gada SIA "Triviums" ārštata biznesa konsultants
 no 2010. gada līdz 2022. gadam biedrības "Latvijas zinātnes centru apvienība" valdes loceklis, zinātkāres centru "Zinoo" un "Zili brīnumi" veidotājs
 no 2015. gada līdz 2016. gadam Zaļo tehnoloģiju inkubatora biznesa mentors
 no 2021. gada līdz 2023. gadam Cēsu novada pašvaldības projekta "Kosmosa izziņas centrs" vadošais ieviešanas eksperts

 Sabiedriskā darbība 

 no 1994. gada līdz 1997. gadam starptautiskās studentu organizācijas AIESEC dibinātājs Latvijā, prezidents
 2012. gadā pirmās Latvijas stratosfēras zondes "Zinoo-1" palaišana
 no 2012. gada līdz 2015. gadam Izglītības un zinātnes ministrijā kosmosa attīstības darba grupas pārstāvis no LTRK
 no 2013. gada līdz 2015. gadam biedrības "Krājaizdevu apvienība" dibinātājs, valdes priekšsēdētājs
 2013. gadā pirmā Latvijas kosmosa festivāla organizators un vadītājs
 2014. gadā projekta "Mars One" dalībnieks
 2015. gadā bērnu zinātnes raidījuma "Zili Brīnumi" veidotājs un vadītājs
 no 2016. gada līdz 2020. gadam projekta "Pirmie Latvijas 100 km kosmosā" iniciators un vadītājs
 no 2018. gada biedrības "Latvijas kosmosa industrijas asociācija" prezidents
 no 2020. gada Rīgas Tehniskās universitātes studentu raķetes komandas "VIP SPace" vadītājs
 2022. gadā Eiropas Kosmosa aģentūra astronautu kandidāts

 Politiskā darbība 
 2022. gadā kandidējis 14. Saeimas vēlēšanās no partiju apvienības "Attīstībai/PAR!"
 no 2016. gada līdz 2019. gadam bijis deputāts Cēsu novada pašvaldībā
 2014. gadā kandidējis 12. Saeimas vēlēšanās no partijas "Vienotība"

 Atsauces 

 Ārējās saites 
 Twitter konts
 LinkdIn konts
 Facebook konts

Kategorija:Latvijas cilvēki
Kategorija:1975. gadā dzimušie
Kategorija:Rīgā dzimušie